Tatoeba sentences — language code: bre
Pa vez erc'h, grizilh, kurun, avel, glav, skorn, kazarc'h.
En e bark, o labourat, daoubleget, en gweloc'h.
Al labourer 'zo gwisket peurvuiañ gant lien.
Na vez ket treset bemdez, evel ar vourc'hizien.
E zilhad 'zo truilhennek, gant an douar saotret.
Re kêr, a rank e gavout, a skop ouzh e weled.
Disheñvel meurbet eo stad ar paour-kaezh labourer.
Disheñvel diouzh stad an dud pe-re a chom e kêr.
Re-mañ o deus kig, pesked, ha bara gwenn bepred.
Al labourer, tammoù yod, bara sec'h, dour bervet.
Al labourer ' rank paeañ, paeañ e pep amzer.
Paeañ tailhoù d'ar roue, pep bloaz, teir pe beder.
Ha pa rank paeañ e vestr, ma n'eo prest an arc'hant.
Foar a reer gant e zanvez, amañ an nec'hamant !
Da baeañ c'hoazh en nevez obidoù d'ar person.
Evel ma'z eo ar c'hustum, kement-se zo gwirion !
Reiñ o c'hest d'ar veleien, aluzenn d'ar beorien.
Hag, evit na faziint ket, gwir d'e servijourien.
Al labourer, goude-se, a vezo tamallet.
Gant an dud eus al lezenn e vezo pizh skarzhet.
Eus e nebeud a vadoù e vezo dibourc'het.
Hag, e zanvez o vont kuit, n'eus ger da lavaret.
Ha mar c'hoarvez dezhañ kontañ e arc'hant a-wechoù.
Arc'hant e-neus dastumet gant kement a boanioù.
C'hoarzhin a ra ar gêriz oc'h hualañ anezhañ.
Ha, mar geller, e gigner, oc'h ober goap outañ.
En diwezh al labourer, baleet lec'h ma karo.
A vezo drouk-prezeget, kalz tud e disprizo.
Ha koulskoude, ma teufe da zoñjal an dud-mañ.
Diwar brec'h al labourer emañ ar bed holl o vevañ.
Setu hor buhez, siwazh, hor buhez kriz-meurbet !
Hor stad a zo truezus, hor steredenn kalet.
Hor stad zo poanius-meurbet, paouez na deiz na noz !
Renomp-hi a galon vat da vont d'ar Baradoz !
Selaouit holl hag e klefet ur gentel.
A zo graet a-nevez war buhez al labourer.
Ur stad a zo poanius, n'o deus ket kalz a boz.
Neb a gra gant pasiañted a c'hounezo baradoz.
Ul labourer en em ekspoz d'an amzer.
Kerkoulz d'ar yenijenn evel pa vez an dommder.
Pa vez erc'h, skorn, kazarc'h, grizilh, kurun, glav, avel.
Baleit hag e kafot atav en e bark al labourer.
Al labourer a zo gwisket digant lien.
Ne vez ker brav bemdeiz evel m'ar vourc'hizien.
E habit 'zo truilhennek, gant an douar labezet.
Kalz a dud a rank he gavout a grañch ouzh he weled.
Diferañs a zo etre koñdu ar vourc'hizien.
Hag an hini a ra lod demeus al labourerien.
Ar re-se o deus kig ha pesked, bara gwenn, soubenn vat bepred.
Hag al labourer tammoù yod, bara sec'h, dour bervet.
Ul labourer, baleet e-lec'h ma karo.
A vezo kaketet kalz dud hen disprizo.
Koulskoude kement 'zo er bed mar karent dont da soñjañ.
Eo diwar goust ul labourer ema bed holl o vevañ.
Da c'hentañ poent e rañko al labourer.
Paeañ tailh d'ar roue bep bloaz en teir pe beder.
D'an eil, pa rañko paeañ e vestr, ma na vez prest an arc'hant.
E vezo foar gant e zañvez, houmañ eo an nec'hamant !
D'an drede a rank paeañ an deog d'ar person.
Evel m'az eo ar c'hustum, kement-se 'zo rezon.
Ha reiñ o c'hest d'ar veleien, an aluzenn d'ar beorien.
Hag evit na faziint ket, ar gwir d'ar zervijourien.
D'ar bevare, pa zimezer ar vugale.
E ranker o argoulouiñ, an dañvez a izel neuze.
Ha mar be rustr ar mibien-gaer, antronoz goude eurediñ.
Ma na vez prest an argouloù, e pilint evel bleizi.